Límites do escudo güianés.
O **escudo güianés** ou **escudo das Güianas**, **macizo güianés** ou simplemente **Güiana**, é unha rexión xeográfica situada ao nordeste de América do Sur.

Xeoloxía
--------

Mapa físico do escudo güianés.
Monte Roraima, na fronteira entre Venezuela, Güiana e o Brasil).
O escudo Güianés é unha formación xeolóxica moi antiga, unha das zonas máis antigas da Terra, que se estende por Venezuela (a Güiana Venezolana), Brasil (Güiana Brasileira), Güiana, Suriname, Güiana Francesa e unha pequena parte de Colombia, (parte da Rexión Amazónica, no departamento de Guainía).

Os seus límites son o río Orinoco ao norte e ao oeste, e a selva amazónica ao sur. Ten unha forma irregular e está constituído, desde o punto de vista xeolóxico, por un macizo ou escudo antigo da era precámbrica, cunha cobertura sedimentaria tamén moi antiga, formada por arenitas e cuarcitas moi resistentes á erosión.

Esta cobertura sufriu un levantamento e pregamento case desde o momento da formación do planeta Terra, que deu lugar a unhas mesetas moi altas e rematadas por pendentes moi verticais, chamadas tepuis, un termo de orixe indíxena (da lingua pemón) que significa "montaña".

Nesta zona encóntrase a fervenza máis alta do mundo, o Salto Ángel (*Kerepakupai Vená*, en pemón, que significa "salto do lugar máis profundo"). o salto de auga máis alto do mundo, cunha altura de 979 m (807 m de caída ininterrompida), Está no Parque Nacional Canaima, no estado de Bolívar, Venezuela, que foi declarado Patrimonio da Humanidade pola UNESCO en 1994.

Fauna, flora e xea
------------------

É unha das rexións con maior biodiversidade do mundo. A Güiana conta con máis de 2.200 especies de vertebrados.

O escudo güianés está cuberto pola maior masa forestal tropical inalterada do mundo.

Nesta rexión predominan as sabanas e o bosques galería ao longo dos ríos. Cara ao leste, onde a altura é menor, desenvólvense selvas tropicais e mangleiros sobre as costas do Atlántico.

Nalgúns sectores es rochas están cubertas de sedimentos que conteñen importantes depósitos de minerais, entre eles de ferro e bauxita, que se explotan intensamente.

Galería de imaxes
-----------------

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Monte Kukenan. |
| Monte Kukenan.  |

|  |
| --- |
| Salto Angel. |
| Salto Angel.  |

|  |
| --- |
| Fervenza de Puerto Ordaz. |
| Fervenza de Puerto Ordaz.  |

|  |
| --- |
| Parque Nacional Canaima. |
| Parque Nacional Canaima.  |

|  |
| --- |
| Salto de auga en Canaima. |
| Salto de auga en Canaima.  |

|  |
| --- |
| *Tepuis* en Canaima. |
| *Tepuis* en Canaima.  |

 |

Notas
-----

1. ↑  A miúdo cítase o por confusión nalgúns países hispanofalantes como *Salto del Ángel*, o cal é unha ultracorrección.
2. ↑  Frederick, Julia C. (2005). *The history of Venezuela*. Greenwood. ISBN 0-313-33525-7. Consultado o 26 de abril de 2015.
3. ↑  Palmerlee, Danny (2007). Lonely Planet, ed. *South America on a shoestring*. Consultado o 26 de abril de 2015.
4. ↑  *Guinness World Records 2013* *(en castelán)*. Segundo se cita na páx. 138
5. ↑  Parque Nacional Canaima
6. ↑  Hammond, David S. (ed.) (2005): *Tropical forests of the Guiana Shield: ancient forests in a modern world*. Cambridge, Mass.: CABI.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Escudo güianés Modificar a ligazón no Wikidata*** |

### Outros artigos

* Güiana (rexión)

### Ligazóns externas

* Manioc: bibliothèque numérique Caraïbe, Amazonie, plateau des Guyanes Arquivado 20 de setembro de 2021 en Wayback Machine. *(en francés)*
* El macizo de GuyaniaArquivado 26 de agosto de 2015 en Wayback Machine. wikigeobenito.wikispaces.com *(en castelán)*
* El macizo de GuyaniaArquivado 09 de xuño de 2016 en Wayback Machine. espaciosdeamerica.wikispaces.com *(en castelán)*

Coordenadas: 5°08′36″N 60°45′45″O﻿ / ﻿5.143333, -60.7625

|  |  |
| --- | --- |
| Control de autoridades | 
* Wd: Q9309106
* EBID: ID

 |